คำสั่งกรมเจ้าท่าคำสั่งกรมเจ้าท่าที่ ๓๗๐/๒๕๖๐เรื่อง การต่อ ดัดแปลงเปลี่ยนประเภท หรือทำลายเรือประมงตามกฎหมายว่าด้วยการประมง[๑] เพื่อให้การปฏิบัติราชการเป็นไปตามข้อ๑๓ ของคำสั่งหัวหน้าคณะรักษาความสงบแห่งชาติ ที่๒๒/๒๕๖๐ เรื่อง การแก้ไขปัญหาการทำการประมงผิดกฎหมาย ขาดการรายงานและไร้การควบคุมเพิ่มเติมครั้งที่ ๔ ลงวันที่ ๔ เมษายน พุทธศักราช ๒๕๖๐ ที่กำหนดห้ามมิให้ผู้ใดต่อ ดัดแปลง เปลี่ยนประเภทหรือทำลายเรือประมงตามกฎหมายว่าด้วยการประมงเว้นแต่จะมีหนังสือรับรองจากกรมเจ้าท่าและเพื่อเป็นการอำนวยความสะดวกให้แก่ประชาชน อธิบดีกรมเจ้าท่าจึงออกคำสั่งไว้ดังนี้ข้อ๑การต่อเรือประมงตามกฎหมายว่าด้วยการประมง(๑)ให้ผู้ที่ประสงค์จะต่อเรือประมงตามกฎหมายว่าด้วยการประมงยื่นคำขอหนังสือรับรอง ณสำนักงานเจ้าท่าภูมิภาคสาขา หรือสำนักมาตรฐานเรือ(๒) เมื่อได้รับคำขอตาม (๑) แล้ว ให้ผู้อำนวยการสำนักงานเจ้าท่าภูมิภาคสาขาหรือผู้อำนวยการสำนักมาตรฐานเรือรวบรวมรายชื่อผู้ยื่นคำขอโดยทำเป็นหนังสือผ่านระบบสารบรรณอิเล็กทรอนิกส์ของกรมเจ้าท่าแจ้งผู้อำนวยการสำนักมาตรฐานทะเบียนเรือภายในหนึ่งวันทำการและให้ผู้อำนวยการสำนักมาตรฐานทะเบียนเรือทำหนังสือสอบถามกรมประมงว่าสามารถให้ผู้ยื่นคำขอดำเนินการต่อเรือได้หรือไม่ผ่านระบบสารบรรณอิเล็กทรอนิกส์ของสำนักงานรัฐบาลอิเล็กทรอนิกส์ (สรอ.) ภายในหนึ่งวันทำการเพื่อให้กรมประมงพิจารณาว่าสามารถให้ดำเนินการต่อเรือดังกล่าวได้หรือไม่ก่อนแจ้งให้กรมเจ้าท่าทราบภายในสามวันทำการหลังจากได้รับหนังสือสอบถามจากกรมเจ้าท่า(๓)เมื่อได้รับแจ้งจากกรมประมงแล้วให้ผู้อำนวยการสำนักมาตรฐานทะเบียนเรือแจ้งต่อไปยังสำนักมาตรฐานเรือหรือสำนักงานเจ้าท่าภูมิภาคสาขาที่เกี่ยวข้องผ่านระบบสารบรรณอิเล็กทรอนิกส์ของกรมเจ้าท่าภายในหนึ่งวันทำการและให้ผู้อำนวยการสำนักมาตรฐานเรือหรือผู้อำนวยการสำนักงานเจ้าท่าภูมิภาคสาขาดำเนินการดังนี้(๓.๑) จัดทำหนังสือรับรองว่าสามารถดำเนินการต่อเรือได้มอบให้แก่ผู้ยื่นคำขอภายในสามวันทำการในกรณีที่กรมประมงแจ้งว่าสามารถให้ดำเนินการต่อเรือได้(๓.๒) จัดทำหนังสือแจ้งผู้ยื่นคำขอว่าไม่สามารถให้ดำเนินการต่อเรือได้ภายในสามวันทำการในกรณีที่กรมประมงแจ้งว่าไม่สามารถให้ดำเนินการต่อเรือได้(๔) เมื่อเจ้าของเรือได้รับหนังสือรับรองตาม(๓.๑) แล้วจึงจะสามารถดำเนินการต่อเรือได้ และเมื่อเจ้าของเรือจะเริ่มดำเนินการต่อเรือต้องแจ้งแผนกำหนดการต่อเรือจนกระทั่งการต่อเรือแล้วเสร็จต่อกรมเจ้าท่าในกรณีที่เป็นการต่อเรือประมงตามกฎหมายว่าด้วยการประมงซึ่งมีขนาดความยาวตลอดลำตั้งแต่๒๔ เมตร ขึ้นไป ให้ผู้ยื่นคำขอดำเนินการให้เป็นไปตามกฎข้อบังคับสำหรับการตรวจเรือ (ฉบับที่ ๓๗)พ.ศ. ๒๕๕๓ในการตรวจสอบการต่อเรือในแต่ละขั้นตอนได้แก่การวางกระดูกงู การติดตั้งเครื่องยนต์และการทดลองเรือเมื่อเรือต่อแล้วเสร็จให้เจ้าของเรือยื่นหนังสือเชิญเจ้าหน้าที่ของกรมเจ้าท่าโดยสำนักมาตรฐานเรือหรือสำนักงานเจ้าท่าภูมิภาคสาขา แล้วแต่กรณีและเจ้าหน้าที่ของกรมประมงหรือประมงจังหวัดเป็นผู้ร่วมตรวจสอบ พร้อมทั้งให้บันทึกภาพการดัดแปลงเรือในแต่ละขั้นตอนไว้เป็นหลักฐาน(๕) เมื่อได้ดำเนินการต่อเรือเสร็จสิ้นแล้วให้เจ้าของเรือยื่นคำขอเพื่อขอให้ตรวจเรือและขอจดทะเบียนเรือ ณ กรมเจ้าท่าหรือสำนักงานเจ้าท่าภูมิภาคสาขาต่อไป และให้นายทะเบียนเรือหมายเหตุชื่อเจ้าหน้าที่ของกรมเจ้าท่าและกรมประมงที่ทำการตรวจสอบการต่อเรือร่วมกันไว้ในทะเบียนเรือหรือใบอนุญาตใช้เรือไว้ด้วย(๖)การต่อเรือประมงตามกฎหมายว่าด้วยการประมงที่มิได้มุ่งหมายเพื่อการจดทะเบียนเรือไทย ให้ผู้ต่อเรือแจ้งต่อกรมเจ้าท่าและกรมประมงภายใน ๑๕ วันนับแต่มีการว่าจ้างให้ต่อเรือ โดยแสดงหลักฐานการว่าจ้างสัญญาต่อเรือและรายชื่อประเทศที่เรือนั้นประสงค์จะจดทะเบียนและเมื่อเรือดังกล่าวได้จดทะเบียนแล้วเสร็จให้แจ้งต่อกรมเจ้าท่าและกรมประมงภายใน๑๕ วัน โดยแนบสำเนาหนังสือหรือเอกสารการจดทะเบียนเรือมาด้วย(๗) กรณีที่ต่อเรือในต่างประเทศ ให้ได้รับยกเว้นไม่ต้องดำเนินการตาม (๕)และ (๖) แต่ผู้ยื่นคำขอต้องส่งมอบหลักฐานการต่อเรือในขั้นตอนของการวางกระดูกงูการติดตั้งเครื่องยนต์ การทดลองเรือเป็นภาพถ่าย หรือวีดีทัศน์และหนังสือรับรองการต่อเรือจากอู่หรือผู้ต่อเรือ และให้นายทะเบียนเรือหมายเหตุในใบทะเบียนเรือและใบอนุญาตใช้เรือระบุวันที่ต่อเรือ ชื่ออู่หรือผู้ต่อเรือและประเทศที่ต่อเรือด้วยข้อ๒การดัดแปลงเรือประมงตามกฎหมายว่าด้วยการประมง(๑) การดัดแปลงเรือ หมายความว่า การดำเนินการเปลี่ยนแปลงใด ๆ กับเรือแล้วมีผลทำให้รายการสำคัญของเรือ ได้แก่ ความยาวตลอดลำความยาวฉาก ความกว้าง ความลึก ตันกรอส ตันเนตอย่างหนึ่งอย่างใดเปลี่ยนแปลงไปจากเดิม(๒)ให้ผู้ที่ประสงค์จะดัดแปลงเรือสามารถยื่นคำขอหนังสือรับรอง ณ สำนักมาตรฐานเรือหรือสำนักงานเจ้าท่าภูมิภาคสาขา(๓) เมื่อได้รับคำขอตาม (๒) แล้ว ให้ผู้อำนวยการสำนักมาตรฐานเรือหรือผู้อำนวยการสำนักงานเจ้าท่าภูมิภาคสาขารวบรวมรายชื่อผู้ยื่นคำขอโดยทำเป็นหนังสือผ่านระบบสารบรรณอิเล็กทรอนิกส์ของกรมเจ้าท่าแจ้งผู้อำนวยการสำนักมาตรฐานทะเบียนเรือภายในหนึ่งวันทำการและให้ผู้อำนวยการสำนักมาตรฐานทะเบียนเรือทำหนังสือสอบถามกรมประมงว่าสามารถให้ผู้ยื่นคำขอดำเนินการดัดแปลงเรือได้หรือไม่ผ่านระบบสารบรรณอิเล็กทรอนิกส์ของสำนักงานรัฐบาลอิเล็กทรอนิกส์ (สรอ.) ภายในหนึ่งวันทำการเพื่อให้กรมประมงพิจารณาว่าสามารถให้ดำเนินการดัดแปลงเรือได้หรือไม่ ก่อนแจ้งให้กรมเจ้าท่าทราบภายในสามวันทำการหลังจากได้รับหนังสือสอบถามจากกรมเจ้าท่า(๔) เมื่อได้รับหนังสือแจ้งจากกรมประมงแล้วให้ผู้อำนวยการสำนักมาตรฐานทะเบียนเรือ แจ้งต่อไปยังสำนักมาตรฐานเรือหรือสำนักงานเจ้าท่าภูมิภาคสาขาที่เกี่ยวข้องผ่านระบบสารบรรณอิเล็กทรอนิกส์ของกรมเจ้าท่าภายในหนึ่งวันทำการและให้ผู้อำนวยการสำนักงานเจ้าท่าภูมิภาคสาขาหรือผู้อำนวยการสำนักมาตรฐานเรือดำเนินการดังนี้(๔.๑) จัดทำหนังสือรับรองว่าสามารถดำเนินการดัดแปลงเรือได้มอบให้แก่ผู้ยื่นคำขอภายในสามวันทำการในกรณีที่กรมประมงแจ้งว่าสามารถให้ดำเนินการดัดแปลงเรือได้(๔.๒) จัดทำหนังสือแจ้งผู้ยื่นคำขอว่าไม่สามารถให้ดำเนินการดัดแปลงเรือได้ภายในสามวันทำการในกรณีที่กรมประมงแจ้งว่าไม่สามารถให้ดำเนินการดัดแปลงเรือได้(๕)เมื่อเจ้าของเรือได้รับหนังสือรับรองให้สามารถดำเนินการดัดแปลงเรือได้แล้ว จึงจะสามารถดำเนินการดัดแปลงเรือได้และเมื่อเจ้าของเรือจะเริ่มดำเนินการดัดแปลงเรือต้องแจ้งแผนกำหนดการดัดแปลงเรือจนกระทั่งเรือแล้วเสร็จต่อกรมเจ้าท่าในกรณีที่เป็นการดัดแปลงเรือประมงตามกฎหมายว่าด้วยการประมงซึ่งมีขนาดความยาวตลอดลำตั้งแต่๒๔ เมตร ขึ้นไป ให้ผู้ยื่นคำขอดำเนินการให้เป็นไปตามกฎข้อบังคับสำหรับการตรวจเรือ (ฉบับที่ ๓๗)พ.ศ. ๒๕๕๓(๖) ในการตรวจสอบการดัดแปลงเรือจนกระทั่งการดัดแปลงเรือแล้วเสร็จให้เจ้าของเรือยื่นหนังสือเชิญเจ้าหน้าที่กรมเจ้าท่าโดยสำนักมาตรฐานเรือหรือสำนักงานเจ้าท่าภูมิภาคสาขาแล้วแต่กรณี และเจ้าหน้าที่ของกรมประมงหรือประมงจังหวัด เพื่อตรวจสอบทั้งในขั้นตอนการเริ่มการดัดแปลงเรือระหว่างการดัดแปลงเรือ และการทดลองเรือเมื่อดัดแปลงเรือแล้วเสร็จพร้อมทั้งให้บันทึกภาพการดัดแปลงเรือในแต่ละขั้นตอนไว้เป็นหลักฐาน(๗) เมื่อได้ดัดแปลงเรือเสร็จสิ้นแล้วให้เจ้าของเรือยื่นคำขอเพื่อขอให้ตรวจเรือและขอจดทะเบียนการดัดแปลงเรือณ สำนักงานเจ้าท่าภูมิภาคสาขา หรือกรมเจ้าท่า ต่อไป และให้นายทะเบียนหมายเหตุชื่อเจ้าหน้าที่กรมเจ้าท่าและกรมประมงที่ทำการตรวจสอบการดัดแปลงเรือไว้ในทะเบียนเรือหรือใบอนุญาตใช้เรือไว้ด้วย(๘) การดัดแปลงเรือประมงตามกฎหมายว่าด้วยการประมงที่มิได้มุ่งหมายเพื่อขอรับใบอนุญาตใช้เรือหรือขอจดทะเบียนเรือไทยให้ดำเนินการตามข้อ ๒ ตามคำสั่งฉบับนี้ด้วยข้อ๓การเปลี่ยนประเภทเรือประมงตามกฎหมายว่าด้วยการประมง(๑) การเปลี่ยนประเภทเรือเข้า หมายความว่าเป็นการเปลี่ยนแปลงประเภทเรือให้เป็นเรือประมงตามกฎหมายว่าด้วยการประมง(๒) การเปลี่ยนประเภทเรือออก หมายความว่าเป็นการเปลี่ยนแปลงประเภทเรือให้เป็นเรือประเภทอื่นที่มิใช่เรือประมงตามกฎหมายว่าด้วยการประมง(๓)การยื่นขอเปลี่ยนประเภทเรือต้องระบุว่าเป็นการเปลี่ยนประเภทเรือเข้าหรือเป็นการเปลี่ยนประเภทเรือออกโดยให้เจ้าของเรือสามารถยื่นคำขอหนังสือรับรองได้ ณสำนักมาตรฐานเรือหรือสำนักงานเจ้าท่าภูมิภาคสาขา(๔) เมื่อได้รับคำขอตาม (๓) แล้ว ให้ผู้อำนวยการสำนักมาตรฐานเรือหรือผู้อำนวยการสำนักงานเจ้าท่าภูมิภาคสาขาต้องรวบรวมรายชื่อผู้ยื่นคำขอโดยทำเป็นหนังสือผ่านระบบสารบรรณอิเล็กทรอนิกส์เสนอต่อผู้อำนวยการสำนักมาตรฐานทะเบียนเรือภายในหนึ่งวันทำการ จากนั้นผู้อำนวยการสำนักมาตรฐานทะเบียนเรือทำหนังสือสอบถามกรมประมงว่าสามารถให้ผู้ยื่นคำขอดำเนินการเปลี่ยนประเภทเรือได้หรือไม่ผ่านระบบสารบรรณอิเล็กทรอนิกส์ของสำนักงานรัฐบาลอิเล็กทรอนิกส์ (สรอ.)ภายในหนึ่งวันทำการเพื่อให้กรมประมงพิจารณาว่าสามารถให้ดำเนินการเปลี่ยนประเภทเรือได้หรือไม่ก่อนแจ้งให้กรมเจ้าท่าทราบภายในสามวันทำการหลังจากได้รับหนังสือสอบถามจากกรมเจ้าท่า(๕) เมื่อได้รับหนังสือแจ้งจากกรมประมงแล้วให้ผู้อำนวยการสำนักมาตรฐานทะเบียนเรือแจ้งต่อไปยังสำนักมาตรฐานเรือหรือสำนักงานเจ้าท่าภูมิภาคสาขาที่เกี่ยวข้องเพื่อทราบผ่านระบบสารบรรณอิเล็กทรอนิกส์ของกรมเจ้าท่าภายในหนึ่งวันทำการและให้ผู้อำนวยการสำนักมาตรฐานเรือ หรือผู้อำนวยการสำนักงานเจ้าท่าภูมิภาคสาขาดำเนินการดังนี้(๕.๑) จัดทำหนังสือรับรองว่าสามารถดำเนินการเปลี่ยนประเภทเรือได้มอบให้แก่ผู้ยื่นคำขอภายในสามวันทำการในกรณีที่กรมประมงแจ้งว่าสามารถให้ดำเนินการเปลี่ยนประเภทเรือได้(๕.๒)จัดทำหนังสือแจ้งผู้ยื่นคำขอว่าไม่สามารถให้ดำเนินการเปลี่ยนประเภทเรือได้ภายในสามวันทำการในกรณีที่กรมประมงแจ้งว่าไม่สามารถให้ดำเนินการเปลี่ยนประเภทเรือได้(๖)เมื่อเจ้าของเรือได้รับหนังสือรับรองให้สามารถดำเนินการเปลี่ยนประเภทเรือได้แล้วจึงจะสามารถดำเนินการเปลี่ยนประเภทเรือได้และเมื่อเจ้าของเรือจะเริ่มดำเนินการเปลี่ยนประเภทเรือ ต้องแจ้งแผนกำหนดการเปลี่ยนประเภทเรือจนกระทั่งเรือแล้วเสร็จต่อกรมเจ้าท่ากรณีที่เป็นการเปลี่ยนประเภทเรือประมงตามกฎหมายว่าด้วยการประมงเป็นเรือที่มีขนาดความยาวตลอดลำตั้งแต่ ๒๔ เมตร ขึ้นไปให้ผู้ยื่นคำขอดำเนินการให้เป็นไปตามกฎข้อบังคับสำหรับการตรวจเรือ (ฉบับที่๓๗) พ.ศ. ๒๕๕๓(๗) ในการตรวจสอบการเปลี่ยนประเภทเรือจนกระทั่งดำเนินการเปลี่ยนประเภทเรือแล้วเสร็จให้เจ้าของเรือยื่นหนังสือเพื่อเชิญเจ้าหน้าที่ของกรมเจ้าท่าโดยสำนักมาตรฐานเรือหรือสำนักงานเจ้าท่าภูมิภาคสาขา แล้วแต่กรณีและเจ้าหน้าที่ของกรมประมงหรือประมงจังหวัด เพื่อตรวจสอบ พร้อมทั้งให้บันทึกภาพการเปลี่ยนประเภทเรือไว้เป็นหลักฐาน(๘) เมื่อได้เปลี่ยนประเภทเรือเสร็จแล้วให้เจ้าของเรือหรือผู้แทนยื่นคำขอเพื่อขอให้ตรวจเรือและขอเปลี่ยนแปลงประเภทเรือ ณสำนักงานเจ้าท่าภูมิภาคสาขา หรือกรมเจ้าท่าต่อไปและให้หมายเหตุชื่อเจ้าหน้าที่กรมเจ้าท่าและกรมประมงที่ทำการตรวจสอบไว้ในทะเบียนเรือหรือใบอนุญาตใช้เรือไว้ด้วย(๙)กรณีการเปลี่ยนประเภทเรือประมงตามกฎหมายว่าด้วยการประมงที่มิได้มุ่งหมายเพื่อจดทะเบียนเรือไทยให้ดำเนินการตามข้อ ๓ ตามคำสั่งนี้ด้วยข้อ๔การทำลายเรือประมงตามกฎหมายว่าด้วยการประมง(๑) ให้ผู้ที่ประสงค์จะยื่นคำขอหนังสือรับรองให้ทำลายเรือประมงตามกฎหมายว่าด้วยการประมงยื่นคำขอ ณ สำนักมาตรฐานทะเบียนเรือหรือสำนักงานเจ้าท่าภูมิภาคสาขา(๒) เมื่อได้รับคำขอตาม (๑) แล้วให้ผู้อำนวยการสำนักมาตรฐานทะเบียนเรือหรือผู้อำนวยการสำนักงานเจ้าท่าภูมิภาคสาขารวบรวมรายชื่อผู้ยื่นคำขอโดยทำเป็นหนังสือผ่านระบบสารบรรณอิเล็กทรอนิกส์ของกรมเจ้าท่าแจ้งผู้อำนวยการสำนักมาตรฐานทะเบียนเรือภายในหนึ่งวันทำการ และให้ผู้อำนวยการสำนักมาตรฐานทะเบียนเรือทำหนังสือสอบถามกรมประมงว่าสามารถให้ผู้ยื่นคำขอดำเนินการทำลายเรือได้หรือไม่ผ่านระบบสารบรรณอิเล็กทรอนิกส์ของสำนักงานรัฐบาลอิเล็กทรอนิกส์ (สรอ.) ภายในหนึ่งวันทำการเพื่อให้กรมประมงพิจารณาว่าสามารถให้ดำเนินการทำลายเรือได้หรือไม่ ก่อนแจ้งให้กรมเจ้าท่าทราบภายในสามวันทำการหลังจากได้รับหนังสือสอบถามจากกรมเจ้าท่า(๓) เมื่อได้รับหนังสือแจ้งจากกรมประมงแล้ว ให้ผู้อำนวยการสำนักมาตรฐานทะเบียนเรือ แจ้งต่อไปยังสำนักมาตรฐานทะเบียนเรือหรือสำนักงานเจ้าท่าภูมิภาคสาขาผ่านระบบสารบรรณอิเล็กทรอนิกส์ของกรมเจ้าท่าภายในหนึ่งวันทำการและให้ผู้อำนวยการสำนักมาตรฐานทะเบียนเรือหรือผู้อำนวยการสำนักงานเจ้าท่าภูมิภาคสาขาดำเนินการดังนี้(๓.๑) จัดทำหนังสือรับรองว่าสามารถดำเนินการทำลายเรือได้มอบให้แก่ผู้ยื่นคำขอภายในสามวันทำการในกรณีที่กรมประมงแจ้งว่าสามารถให้ดำเนินการทำลายเรือได้(๓.๒)จัดทำหนังสือแจ้งผู้ยื่นคำขอว่าไม่สามารถให้ดำเนินการทำลายเรือได้ภายในสามวันทำการในกรณีที่กรมประมงแจ้งว่าไม่สามารถให้ดำเนินการทำลายเรือได้(๔)เมื่อเจ้าของเรือได้รับหนังสือรับรองให้สามารถดำเนินการทำลายเรือได้แล้วจึงจะสามารถดำเนินการทำลายเรือได้และเมื่อเจ้าของเรือจะเริ่มดำเนินการทำลายเรือต้องแจ้งแผนกำหนดการทำลายเรือจนกระทั่งทำลายเรือแล้วเสร็จและระบุรายละเอียดวิธีการทำลายเรือด้วย(๔.๑) กรณีเป็นเรือไม้ ให้ระบุว่าทำการรื้อเอาไม้ไปใช้ในกิจการอย่างใดหรือเอาเรือไปจมทำปะการังเทียมหรือลากเรือขึ้นฝั่งเพื่อนำไปยุบหรือเพื่อนำวัสดุไปใช้ประโยชน์ในทางใด(๔.๒)กรณีเป็นเรือที่ต่อด้วยวัสดุเหล็กหากจะทำลายเรือโดยการยุบเป็นเศษเหล็ก ให้ดำเนินการได้เฉพาะที่อู่ต่อเรือที่ได้รับใบอนุญาตจากกรมเจ้าท่าเท่านั้นโดยให้คำนึงถึงผลกระทบต่อสภาวะสิ่งแวดล้อมข้างเคียงด้วย(๕) ให้เจ้าของเรือยื่นหนังสือเชิญเจ้าหน้าที่ของกรมเจ้าท่าโดยสำนักมาตรฐานทะเบียนเรือหรือสำนักงานเจ้าท่าภูมิภาคสาขาแล้วแต่กรณีและเจ้าหน้าที่กรมประมงหรือประมงจังหวัดเพื่อร่วมทำการตรวจสอบการทำลายเรือจนกระทั่งทำลายเรือแล้วเสร็จพร้อมทั้งให้บันทึกภาพการทำลายไว้เป็นหลักฐาน(๖)ให้ผู้อำนวยการสำนักมาตรฐานทะเบียนเรือผู้อำนวยการสำนักงานเจ้าท่าภูมิภาคสาขา หรือผู้ที่ได้รับมอบหมายควบคุมและกำกับดูแลการทำลายเรือในกรณีต่างๆ ด้วยความระมัดระวังและติดตามสถานะของการดำเนินการดังกล่าวเป็นระยะ ๆ ทั้งนี้เพื่อให้มีความแน่ชัดว่าเรือลำดังกล่าวได้ดำเนินการตามที่ร้องขอจริง(๗) ให้ผู้อำนวยการสำนักมาตรฐานทะเบียนเรือ ผู้อำนวยการสำนักงานเจ้าท่าภูมิภาคสาขาหรือผู้ที่ได้รับมอบหมายควบคุมทำการบันทึกหลักฐานเป็นภาพถ่ายหรือเอกสารอื่นๆ ที่สามารถยืนยันกระบวนการทำลายเรือตามที่มีการยื่นคำขอจริงจนเสร็จสิ้นกระบวนการและหลังจากนั้นให้รายงานผู้บังคับบัญชาตามลำดับชั้นทราบก่อนส่งสำนักมาตรฐานทะเบียนเรือเพื่อเก็บไว้เป็นหลักฐานต่อไป(๘) กรณีการนำเรือไปทำลายที่ต่างประเทศ ให้ได้รับยกเว้นไม่ต้องดำเนินการตามขั้นตอน ตามข้อ ๔ (๔) (๕) (๖) และ (๗)แต่ผู้ยื่นคำขอต้องส่งมอบหลักฐานการแจ้งออกจากน่านน้ำไทย หนังสือรับรองการเดินเรือที่จะทำลายจากประเทศไทยไปยังประเทศที่ดำเนินการทำลายเรือพร้อมหลักฐานประกอบเพิ่มเติมที่ให้มั่นใจได้ว่าเรือลำดังกล่าวได้มีการทำลายเรือตามที่ยื่นคำขอจริงให้แก่สำนักมาตรฐานทะเบียนเรือเพื่อเก็บไว้เป็นหลักฐานด้วยทั้งนี้ ตั้งแต่บัดนี้เป็นต้นไปสั่ง ณ วันที่ ๓พฤษภาคม พ.ศ. ๒๕๖๐ศรศักดิ์ แสนสมบัติอธิบดีกรมเจ้าท่าอัญชลี/จัดทำ๑๙ มิถุนายน๒๕๖๐พิมพ์มาดา/ตรวจ๑๙ กรกฎาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๖๔ ง/หน้า ๖๘/๑๖ มิถุนายน ๒๕๖๐